Diari Oficial de la Generalitat Valenciana


Sumari del DOGV 5375, del 26-10-2006 (2006/11336)

RESOLUCIÓ de 12 de juliol de 2006, de la Direcció General de Seguretat Industrial i Consum, per la qual s'habilita com a laboratori auxiliar de verificació metrològica oficialment autoritzat el laboratori de l'entitat Indufret, Sociedad Limitada, amb número de registre de control metrològic 09-C-001, per a efectuar verificacions primitives en segona fase de registradors de temperatura per al transport de productes ultracongelats per al consum humà, regulats per l'Orde de 2 de setembre de 1996 (BOE 20.09.1996).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5375

Data del DOGV
:   26-10-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/11413


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 12 de juliol de 2006, de la Direcció General de Seguretat Industrial i Consum, per la qual s'habilita com a laboratori auxiliar de verificació metrològica oficialment autoritzat el laboratori de l'entitat Indufret, Sociedad Limitada, amb número de registre de control metrològic 09-C-001, per a efectuar verificacions primitives en segona fase de registradors de temperatura per al transport de productes ultracongelats per al consum humà, regulats per l'Orde de 2 de setembre de 1996 (BOE 20.09.1996). [2006/F11245]  
Vista la sol·licitud formulada per l'empresa Indufret, Sociedad Limitada, amb registre de control metrològic 09-C-001, domiciliada al polígon industrial 1, carrer Sabaters, s/n, illa 7, parcel·la k, 46273 Alzira (València), per la qual sol·licita l'habilitació com a laboratori de verificació metrològica oficialment autoritzat, per a efectuar verificacions primitives en segona fase de registradors de temperatura per al transport de productes ultracongelats per al consum humà, regulats per l'Orde de 2 de setembre de 1996 (BOE 20.09.1996).  
Vist el projecte tècnic presentat per a l'acreditació com a laboratori per a verificació primitiva en segona instància i redactat per Carlos Martínez Aleixandre, enginyer superior de Telecomunicacions, col·legiat número 10 253 pel Col·legi Oficial d'Enginyers de Telecomunicacions de la Comunitat Valenciana, amb visat número J42724488 de data 23 de juny de 2006.  
Atesa la Llei 3/1985, de 18 de març, de Metrologia (BOE 19.03.1985).  
Atés el Reial Decret 1.617/1985, d'11 de setembre, pel qual s'establix el procediment per a l'habilitació de laboratoris de verificació metrològica oficialment autoritzats (BOE 12.09.1985).  
Atesa l'Orde de 2 de setembre de 1996, per la qual es regula el control metrològic de l'estat sobre els registradors de temperatura en el transport de productes ultracongelats per al consum humà (BOE 20.09.1996).  
Atés el Decret 149/1998, del Govern Valencià, pel qual s'assignen les funcions de control metrològic i se n'establixen les condicions de l'exercici (DOGV 16.10.1998).  
Vist que l'entitat Indufret, Sociedad Limitada, ha obtingut aprovació de model per a registradors de temperatura en el transport de productes ultracongelats per al consum humà.  
Vist que la dita entitat ha presentat la documentació exigida en la normativa abans esmentada.  
Esta Direcció General de Seguretat Industrial i Consum de la Conselleria d'Empresa, Universitat i Ciència, fent ús de les seues atribucions, resol:  
Primer. Habilitar com a laboratori auxiliar de verificació metrològica oficialment autoritzat en segona fase el laboratori de l'entitat Indufret, Sociedad Limitada, amb registre de control metrològic 09-C-001, domiciliada al polígon industrial 1, carrer Sabaters, s/n, illa 7, parcel·la k, 46510 Alzira (València).  
Segon. La marca de verificació primitiva assignada a este laboratori és la següent:  
Les dues xifres exteriors al cercle que se simbolitzen amb XX són variables i correspondran als dos últims dígits finals de l'any en què s'efectua la verificació primitiva. Les lletres i els nombres seran del tipus helvètica negra.  
Tercer. Els precintes, en general de plom, assignats a este laboratori i que es col·locaran una vegada superades les proves de la verificació primitiva en segona fase, en els llocs que s'establixen en els annexos de les corresponents aprovacions de model, i que s'hagen hagut d'alçar per a poder portar a cap el muntatge del registrador sobre el vehicle corresponent, tindran la següent forma:  
 Anvers Revers  
En precinte embotit portarà les mateixes marques, però la primera en la part superior i la segona en la part inferior.  
Les dues xifres interiors al cercle que se simbolitzen amb XX són variables i correspondran als dos últims dígits finals de l'any en què s'efectua la verificació primitiva.  
En el cas que calga instal·lar un precinte de tipus etiqueta, este portarà les mateixes inscripcions que el precinte embotit i serà de tipus adhesiu i naturalesa autodestructiva en el cas que se'n produïsca el despreniment.  
Quart. El contingut i l'abast d'esta habilitació s'ajustarà als següents condicionaments:  
1. Competències. El laboratori auxiliar de verificació metrològica oficialment autoritzat de l'entitat Indufret, Sociedad Limitada, està capacitat per a verificar en segona fase els registradors de temperatura que s'hagen d'instal·lar sobre vehicles per al transport de productes ultracongelats per al consum humà i que disposen d'aprovació de model. La verificació en segona fase d'un registrador de temperatura consistirà a comprovar que un registrador verificat en primera fase i que haja superat els assaigs corresponents de verificació primitiva definits en l'article 12 de l'Orde de 2 de setembre de 1996, relativa a registradors de temperatura per un laboratori de verificació metrològica oficialment autoritzat, una vegada instal·lat sobre el vehicle a què es destina realitza les seues funcions correctament, i tot això de conformitat amb el procediment detallat en el projecte presentat.  
2. Ubicació del laboratori. D'acord amb la documentació presentada, el laboratori auxiliar de verificació metrològica oficialment autoritzat de l'entitat Indufret, Sociedad Limitada, està ubicat als locals de l'empresa, al polígon industrial 1, carrer Sabaters, s/n, illa 7, parcel·la k, 46512 Alzira (València).  
3. Calibratges i mètodes  
. Els instruments pertanyents al laboratori i dels quals la Direcció General de Seguretat Industrial i Consum disposa d'una relació detallada hauran de ser calibrats oficialment cada dos anys. Així mateix, qualsevol modificació o canvi d'estos hauran de ser notificats de forma fefaent a esta Direcció General de Seguretat Industrial i Consum per a la seua autorització.  
. Els assaigs de la verificació primitiva en segona fase seran realitzats d'acord amb el procediment de verificació presentat.  
4. Direcció del laboratori. La direcció del laboratori s'establirà d'acord amb el que s'ha disposat en el títol II, articles 7 i 8, del Reial Decret 1.617/1985. El cap i el subcap del laboratori, designats a este efecte, exerciran les seues funcions d'acord amb la normativa vigent i quedaran autoritzats per a col·locar les marques i els precintes de verificació primitiva.  
Als efectes procedents, es tramet còpia d'esta resolució al Centre Espanyol de Metrologia, del Ministeri d'Indústria, Turisme i Comerç.  
La present resolució no és definitiva en via administrativa i contra ella podrà interposar-se recurs d'alçada davant el secretari autonòmic d'Empresa en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 12 de juliol de 2006.. El director general de Seguretat Industrial i Consum: Carlos Mazón Guixot.